**ANNEX - 2**

**COMPETÈNCIA EN TERCERA LLENGUA**

L’acreditació de la competència en una tercera llengua, preferentment l’anglès, és un requisit establert pel Marc per al disseny i la implantació dels plans d’estudis de grau a la UPC i forma part de les competències genèriques o transversals que ha d’assolir l’estudiant/a paral·lelament a la titulació en haver acabat els estudis de grau.

La UPC estableix quatre vies per acreditar la competència d’una tercera llengua, requerida per obtenir el títol de grau:

1. Acreditar el coneixement d’una tercera llengua amb un certificat del nivell B2.2 o superior del Marc europeu comú de referència per a les llengües.
2. Elaborar i defensar el treball de fi de grau en una tercera llengua.
3. Obtenir un mínim de 9 ECTS per una estada en una universitat estrangera dins un conveni de mobilitat.
4. Obtenir un mínim de 9 ECTS corresponents a assignatures impartides en una tercera llengua.

Es proposa a la CAA per la seva aprovació que els estudiants de grau matriculats a la FOOT des del curs 2012-2013 puguin acreditar la competència en tercera llengua mitjançant les vies 1, 2 i 3 de les proposades per la UPC, tal i com es fa a la majoria d’universitats catalanes. Paral·lelament, es treballa en la possibilitat d’impartir assignatures obligatòries del grau en anglès, però sense el compromís de lligar-ho necessàriament a l’obtenció de la competència per aquesta via.

Pels alumnes matriculats entre 2009 i 2011, es proposa adoptar la mateixa solució adoptada el passat mes de juliol per la primera promoció de graduats/des de la FOOT, de manera que s’aprovi l’acreditació de la competència en tercera llengua pels estudiants/tes que acabin tal i com va indicar el Vicerector ‘Estudis Xavier Colom el juliol de 2013.