**ANNEX - 1**

**COMPLEMENTS DE FORMACIÓ DEL MÀSTER PER DIPLOMATS/DES EN ÒPTICA I OPTOMETRIA**

Dels 60 crèdits ECTS addicionals que han de fer els Diplomats/des en Òptica i Optometria que volen cursar el Màster en Optometria i Ciències de la Visió de la UPC (també de 60 ECTS), es va pactar amb Gestió Acadèmica de la UPC que 30 ECTS se’ls podrien reconèixer entre experiència professional (18) i assignatures optatives (12), tenint en compte que els plans d’estudis d’origen tenen més de 180 crèdits, que són només els que la UPC compta per l’accés (207 en el cas de la Diplomatura en Òptica i Optometria per la UPC,per exemple).

D’acord amb la memòria verificada del pla d’estudis de Màster, els 30 ECTS que han de cursar es fan dins de les següents matèries:

* Ciències biològiques: 6 ECTS
* Clínica: 6 ECTS
* Patologia i Farmacologia Ocular: 12 ECTS
* Optometria: 6 ECTS

La mateixa memòria VERIFICA especifica que: “Los complementos de formación requeridos serán asignaturas de entre las que se imparten en el actual grado en Óptica y Optometría de la FOOT”. Concretament, els alumnes diplomats matriculats al màster en aquest moment estan cursant aquests complements dins les següents assignatures obligatòries del grau semipresencial:

* Psicologia en Atenció Visual (matèria CLÍNICA)
* Fisiologia i Bioquímica Ocular (matèria CIÈNCIES BIOLÒGIQUES)
* Casos Clínics en Optometria (matèria OPTOMETRIA)
* Farmacologia Ocular (matèria PATOLOGIA i FARMACOLOGIA OCULAR)
* Patologia Ocular (matèria PATOLOGIA i FARMACOLOGIA OCULAR)

Es proposa que la CAA acordi els punts següents:

1. Els estudiants diplomats de màster rebran una programació especial, de manera que cursaran només els temes de cada assignatura que ampliïn les competències específiques que ja havien adquirit a la diplomatura. Tampoc no hauran de fer les sessions pràctiques presencials.
2. Aquests estudiants es matricularan dins les corresponents assignatures de grau on faran aquesta programació reduïda.
3. La CAA proposa atorgar un reconeixement de 3 punts PAD a cada assignatura per l’elaboració d’un programa adaptat pels complements de formació i pel disseny d’un sistema d’avaluació, que s’aplicaria en edicions successives del màster pels Diplomats/des que volguessin accedir. Aquest reconeixement serà només per un any, durant el curs acadèmic 2013-14.