**ANNEX - 5**

**PLA D’ACCIÓ TUTORIAL DE LA FOOT (PAT-FOOT)**

1. **L’Acció tutorial**

L’acció tutorial és un servei d’atenció als estudiants i les estudiantes, a través del qual el professorat universitari els proporciona elements de formació, informació i orientació de forma personalitzada.

La tutoria constitueix un suport per a l’adaptació de l'estudiant a la universitat, per a l’aprenentatge, l’orientació curricular i també l’orientació professional tot i que aquest aspecte és menys rellevant perquè l'atenció se centra en els estudiants i les estudiantes que accedeixen a la universitat i tanmateix, contribueix així, a la seva formació en totes les dimensions.

Les directrius dels Plans d’Acció Tutorial adoptades en els diferents centres de la UPC estan basades en [l’Acord núm. 127/2003 del Consell de Govern provisional](http://www.eet.upc.edu/intranet/direccio/documents/pla-tutorial-upc), que és una recomanació pel disseny i la implantació dels plans d’estudi de la UPC.

1. **Objectius**

A la FOOT el Pla d’Acció Tutorial (d’ara endavant PAT-FOOT) se centra en els estudis del Grau en Òptica i Optometria.

Els objectius globals del PAT-FOOT són:

* Disminuir el fracàs acadèmic a la Fase Inicial dels estudis de Grau
* Millorar el rendiment global de l’estudiantat de la FOOT fora de la Fase Inicial.

En aquesta línia, s’estableixen tres tipus de tutorització:

* Tutorització de tots els estudiants i estudiantes de Fase Incial del Grau.
* Tutorització voluntària dels estudiants i estudiantes que, un cop superada la Fase Inicial del Grau, ho demanin expressament.
* Tutorització dels estudiants i estudiantes amb un baix paràmetre de rendiment, segons indiqui la Normativa Acadèmica vigent.

1. **Agents que intervenen al PAT-FOOT**

* **Degà o Degana de la FOOT**

És el o la responsable institucional del PAT-FOOT.

Vetlla pel compliment dels acords i l’assoliment dels compromisos establerts en el desenvolupament del Pla d’Acció Tutorial.

Garanteix el reconeixement institucional de les tasques que realitzi el professorat de la FOOT com a tutor (punts PAD).

* **Vicedegà o Vicedegana d’Estudis de la FOOT**

És la persona encarregada del correcte desplegament del PAT-FOOT.

Les seves funcions són:

* Assegurar el **nombre** de tutors i tutores suficient pel desenvolupament del Pla d’Acció Tutorial
* Vetllar per la **formació** dels tutors i tutores amb el suport de l’ICE.
* Coordinar i fer el seguiment del desenvolupament del Pla d’Acció Tutorial.
* Revisar els resultats del PAT-FOOT i fer un informe anual amb les propostes de millores i/o correctives, segons s’indica al Sistema de Garantia Intern de Qualitat (SGIQ) de la FOOT.
* **Professor tutor o professora tutora de Fase Inicial**

És el o la responsable de l’aplicació directa del PAT-FOOT. Amb un perfil basat en la motivació i amb una capacitat d’establir bones relacions personals amb l’estudiantat, les seves funcions són:

* + Ser un referent personal per als estudiants i estudiantes que tutoritza.
  + Facilitar l’adaptació dels estudiants nous a la FOOT i als estudis de Grau.
  + Convocar les reunions necessàries amb els estudiants i estudiantes que tutoritza.
  + Realitzar el seguiment acadèmic dels estudiants i estudiantes que tutoritza.
  + Informar i orientar als estudiants i estudiantes en els següents aspectes:
    - Estructura del pla d’estudis de Grau en Òptica i Optometria.
    - Calendari acadèmic de la FOOT.
    - Estructura dels horaris i organització dels grups de teoria i pràctiques del Grau.
    - Normativa Acadèmica General de la UPC
    - Normativa Acadèmica específica de la FOOT
  + Aconsellar sobre on poder trobar informació i/o suport per tal de millorar les seves tècniques o estratègies d’estudi, i per rebre ajuda en cas de tenir altres problemes de tipus personal en relació a la seva activitat acadèmica.
* **Professor tutor o professora tutora de fora de Fase Inicial**

És el o la responsable de l’aplicació directa del PAT-FOOT. Amb un perfil basat en la motivació i amb una capacitat d’establir bones relacions personals amb l’estudiantat, les seves funcions són:

* + Ser un referent personal per als estudiants i estudiantes que tutoritza.
  + Convocar les reunions necessàries amb els estudiants i estudiantes que tutoritza.
  + Realitzar el seguiment acadèmic dels estudiants i estudiantes que tutoritza.
  + Respondre a les peticions que li puguin fer els estudiants o estudiantes, en relació a la seva activitat acadèmica.
  + Aconsellar sobre on poder trobar informació i/o suport per rebre ajuda en cas de tenir altres problemes de tipus personal en relació a la seva activitat acadèmica.
* **Professor tutor o professora tutora d’estudiants i estudiantes amb un baix paràmetre de rendiment**

Serà designat pel Degà o Degana de la FOOT i realitzarà les tasques previstes a la normativa Acadèmica vigent.

* **Estudiants i estudiantes del Grau en Òptica i Optometria**

Són els beneficiaris i les beneficiàries d’aquest servei d’atenció que suposa la tutorització de l’estudiantat.

L’estudiantat de Fase Inicial i l’estudiantat afectat per un baix rendiment fora de la Fase Inicial (segons les condicions descrites a la Normativa Acadèmica vigent sobre paràmetres de rendiment baixos) està obligat a assistir, si més no, a la primera sessió de tutorització a la qual sigui convocat per part del seu tutor o tutora.

1. **Funcionament del PAT-FOOT**

* **Assignació de tutors i tutores**

En principi la participació com a tutor o tutora en el PAT-FOOT té caràcter voluntari. En aquest sentit, el Vicedegà o Vicedegana d’Estudis farà una crida en finalitzar cada any acadèmic per conèixer quins professors o professores volen incorporar-se al Pla d‘Accció Tutorial pel següent any acadèmic, i per tenir en compte també aquells tutors o tutores que volen deixar de participar d’aquest PAT-FOOT.

En qualsevol cas, el compromís dels professors o professores que vulguin participar com a tutors o tutores, és que continuïn aquesta activitat fins que l’estudiantat que tutoritza hagi superat la Fase Inicial, o finalitzi els seus estudis de Grau, segons siguin tutors o tutores d’estudiantat de Fase Inicial o de fora de Fase Inicial, respectivament.

En el cas en què, tenint en compte el nombre d’estudiants a tutoritzar i el nombre de professors voluntaris i professores voluntàries per realitzar la tasca de tutorització, doni com a resultat unes ràtios estudiants/professor massa elevades, la direcció de la Facultat pot plantejar la necessitat d’assignar estudiants i estudiantes per ser tutoritzats entre tot el professorat permanent de la FOOT, amb caràcter obligatori.

L’assignació d‘estudiants i estudiantes de Fase Inicial es farà de forma equitativa entre l’estudiantat de la modalitat presencial i de la modalitat semipresencial. Això vol dir que es distribuirà el mateix nombre d’estudiants i/o estudiantes noves de la modalitat presencial del Grau entre tots els professors tutors i professores tutores disponibles, i també es distribuirà el mateix nombre d’estudiants i/o estudiantes noves de la modalitat semipresencial del Grau entre aquests mateixos professors tutors i professores tutores.

En el cas de l’estudiantat que ja ha superat la Fase Inicial, es procedirà de forma similar al cas de l’estudiantat de Fase Inicial, i es procurarà que el tutor o tutora sigui el mateix que el que s’havia tingut durant el període de Fase Inicial.

* **Tipus i nombre de sessions de tutoria**

En principi es preveuen dos tipus de tutoria:

* + Tutoria de grup: té la finalitat de tractar temes d’interès general per tots els estudiants i estudiantes tutoritzats
  + Tutoria individual professor-estudiant: es tractaran temes de l’activitat acadèmica de l’estudiant o estudianta individualment.

Per tal de ser efectiu el Pla d’Acció Tutorial, s’estableix que el tutor o tutora ha d’organitzar una sessió de tutoria a l’inici del quadrimestre, que pot consistir en una tutoria de grup o una tutoria individual. A més, com a mínim s’haurà de fer una altra sessió de tutoria amb els estudiants i estudiantes tutoritzats dins del mateix quadrimestre.

* **Formació dels professors tutors i les professores tutores**

La Facultat d’Òptica i Optometria de Terrassa, amb el suport de l’ICE formarà als professors tutors i les professores tutores en els següents aspectes:

* + Explicació detallada del Pla d’Acció Tutorial de la FOOT
  + Normativa Acadèmica General de la UPC vigent
  + Normativa Acadèmica específica de la FOOT vigent
  + Qualsevol altra que sol·liciti el professor tutor o professora tutora en relació a l’activitat de la tutorització
* **Reconeixement de la tasca dels professors tutors i les professores tutores**

El reconeixement de l’activitat de tutorització es farà mitjançant dos mecanismes:

* Assignació de 6 punts PAD d’activitat no bàsica (punts tipus F3) per cada any acadèmic de participació en el PAT-FOOT.
* Indicació expressa de la participació del professor o professora en el PAT-FOOT en qualsevol procés d’avaluació del professor o professora que li sigui requerit a la FOOT.
* **Formularis i software de suport a l’activitat tutorial**

La FOOT iniciarà un procés per tal de disposar de dues eines de suport a l’activitat tutorial:

* + Creació d’uns formularis estàndard on pugui quedar reflectida l’activitat de tutorització que vagi portant a terme el professor tutor o la professora tutora al llarg de cada quadrimestre.
  + Desenvolupament de software específic per fer l’assignació de l’estudiantat per cada tutor o tutora, per fer el manteniment del flux de l’estudiantat i el professorat tutor (nous estudiants tutoritzats, estudiants que deixen de ser tutoritzats i canvis de professors tutors o professores tutores), i per recollir les evidències de l’activitat tutorial.

1. **Seguiment del PAT-FOOT**

Per tal de procedir al seguiment i valoració del Pla d’Acció Tutorial de la FOOT, les evidències o indicadors que es tindran en compte seran els següents:

* Nombre de tutors i tutores
* Nombre d’estudiants i estudiantes tutoritzats
* Ràtio d’estudiants i estudiantes per professor tutor o professora tutora
* Actes de formació del professorat tutor
* Evolució del rendiment acadèmic a la Fase Inicial del Grau
* Evolució del rendiment acadèmic fora de la Fase Inicial del Grau
* Evolució del paràmetre de rendiment acadèmic dels estudiants i estudiantes afectats per la Normativa Acadèmica per tenir paràmetres de rendiment baixos.
* Nombre de reunions portades a terme pels tutors i tutores
* Grau d’assistència dels estudiants i estudiantes a les sessions convocades pel tutor o tutora
* Registre de les consultes, els temes, o les incidències tractades a les sessions de tutorització.
* Eventualment es podrien fer enquestes als estudiants i estudiantes tutoritzats.

Aquest Pla d’Accció Tutorial de la Facultat d’Òptica i Optometria de Terrassa (PAT-FOOT) tindrà una vigència de dos anys acadèmics, a partir del moment de la seva aprovació per part de la Comissió d’Avaluació Acadèmica. En finalitzar aquest període, aquesta Comissió aprovarà un nou Pla d’Acció Tutorial o prorrogarà aquest pel període de temps que estimi oportú.

Terrassa, 11 d’octubre de 2013